[{"text_idx": "#000000", "text": "\u201cHost-en\u201d 3. edizioa elkargune bat da, Basque Culinary Centerrek antolatua. Bertan, agerian jarriko dira jangelako jardunbiderik onenak eta joera berriak, baita inspirazioari laguntzen dioten errealitateak ere, diseinua abiapuntu hartuta."}, {"text_idx": "#000001", "text": "Jangelako eta beste diziplina batzuetako profesional handiek hartuko dute parte, eta beren esperientziaren berri emango dute, hitzaldi, elkarrizketa-gune eta jardueren bidez. Horiek balio handikoak izango dira bezeroentzako zerbitzua eta arreta hobetu nahi duten profesionalentzat."}, {"text_idx": "#000003", "text": "Azaroaren 21ean eta 22an zu ere gure artean izatea nahi dugu. Ez joaten utzi!"}, {"text_idx": "#000004", "text": "Begiratu aurreko edizioaren laburpen-bideoa eta ezagutu esperientzia hau gertutik."}, {"text_idx": "#000005", "text": "Alain Ducasseren jangela-burua Plaza Athe\u0301ne\u0301e jatetxean"}, {"text_idx": "#000006", "text": "Denis Courtiadek Frantziako jatetxe-zuzendarien belaunaldi berria irudikatzen du. Eredua ematean, entzuketan, komunikazioan eta konpromisoan oinarritutako filosofia erabiltzen du pertsonak kudeatzeko."}, {"text_idx": "#000007", "text": "Denisen esanetan, bezeroak izan behar du protagonista eta, ildo horretan, zerbitzua artetzat jotzen du; izan ere, mahaikide bakoitzak paregabea dela sentitu behar du."}, {"text_idx": "#000008", "text": "Beti izan du sukaldaritzarekiko grina, hala familiako tradizioagatik nola beraren jakin-minagatik. Halere, inoiz ez zitzaion bururatu profesionalki horretan aritzerik. Farmazia ikasi zuen eta lanbide horretan jardun zuen sei urtez. Halere, duela lau urte Neruan lanean hasi zenetik, jatetxeko zerbitzuan aztarna uzten jakin du. Beraren enpatiaren eta bezeroen ezagutzaren ondorioz, upategi handiaren mende egon nahi ez duten pertsonei erantzunen bat eskaini behar zitzaiela konturatu zen. Horrela sortu zen 2012an alkoholik gabeko uztarketen ideia. Belarren alorrean duen ezagutza zabalei esker, infusio-karta propioa jorratu du, I+Garekin batera."}, {"text_idx": "#000009", "text": "Sentiberatasuna, diskrezioa eta lanarekiko grina dira Aponienteko jangela-zuzendariaren ezaugarriak."}, {"text_idx": "#000010", "text": "15 pertsonako taldea zuzentzeaz gain, oso ondo ezagutzen du ardoaren mundua, eta gaur egungo sommelierrik onenetakotzat jotzen dute. Ez zaio bururatzen ardorik gabeko gastronomiarik egon daitekeenik, batez ere maila batetik gorako jatetxeetan. Izan ere, halako jatetxeetan, jaten denaz harago esperientzia oso bat saltzen dela uste du."}, {"text_idx": "#000013", "text": "Ekina ez ezik, etengabe eboluzionatu eta hobetzeko grina ere badira ostalari handi honen ezaugarriak."}, {"text_idx": "#000014", "text": "Beraren diskrezioari eta gainerakoen beharrizanak asmatzeko gaitasunari esker, munduko profesionalik onenetakotzat jotzen dute."}, {"text_idx": "#000015", "text": "Gaur egun sektorearen aholkularitzan jarduten du, berorrek eratutako enpresan: Dimitris \u00abDimi\u00bb Leivadas."}, {"text_idx": "#000016", "text": "Josep Roca i Fontane\u0301 (Girona, 1967) El Celler de Can Roca jatetxeko sommelierra, jangela-zuzendaria eta jabekidea ere bada, bere bi anaiekin batera. Beraren ardurapean dago bezeroei plazera sortzeko makina den El Celler jatetxearen errealitatea azaltzea, eta ikuspegi sistematika hori barneratuta dauka. Berorrek hitz egiten du edariez eta jakiez, eta berorrek irudikatu eta hobetzen ditu: hitzaren ahalmena, ezkutuko balioak komunikatzeko magia."}, {"text_idx": "#000017", "text": "Inma Puigekin batera idatzi du \u00abTras las vin\u0303as. Un viaje al alma de los vinos\u00bb (Mahastien atzean. Bidaia ardoen arimara) liburua."}, {"text_idx": "#000018", "text": "Psikologo klinikoa da, Bartzelonako Unibertsitateko lizentziaduna. Pertsona eta Antolamendu Sailaren laguntzaile akademikoa da (1994-2016), bai eta bi irakasgaien irakaslea ere: Talde-dinamika eta Pertsonen portaeraren azterketa. Errendimendu handiko taldeak prestatzen, ikertzen eta garatzen aditua, Inma Puigek 30 urte baino gehiago daramatza hainbat enpresarentzat antolamendu-aholkularitzako lanak egiten. Gainera, Kiroleko giza harremanen arduraduna da nazioarteko ospea duten kirol-erakundeetan."}, {"text_idx": "#000019", "text": "Josep Rocarekin batera idatzi du \u00abTras las vin\u0303as. Un viaje al alma de los vinos\u00bb (Mahastien atzean. Bidaia ardoen arimara) liburua."}, {"text_idx": "#000021", "text": "Food Serviceko berrikuntza ez da mugatzen establezimendu baten kontsumitzeak dakarren gertaera fisiko hutsera; horretaz gain, gertaera hori esperientziaren eremura altxatzea ere bada."}, {"text_idx": "#000022", "text": "Kontsumitzaileak behatuz eta aztertuz, beraien portaerari, mugimenduei... erreparatuz, zer baloratzen duten ikusiz, galdera ugari egin behar dizkiogu geure buruari. Izan ere, galdera horiei egoki erantzunez gero, bereizi eta ospea eskuratuko dugu, eta produktuak paregabeko bizipen bihurtuko ditugu."}, {"text_idx": "#000024", "text": "\u00abGure ikuspegian jorratzen dugun orekari esker, espazio eder eta berritzaileak sortzeaz gain, eremu praktiko, intuitibo eta xarmangarriak ere lortzen ditugu, eta hori arrakasta-bermea da gure bezeroentzat\u00bb. \u2013 Diego Gronda"}, {"text_idx": "#000025", "text": "COOKPLAY sukaldeko tresneriaren markako Design Zuzendaria."}, {"text_idx": "#000027", "text": "Nazioko punta-puntako marketan (Roca, Abengoa, Indra, Fagor, Azkoyen, BH...) produktua sortzeko eta garatzeko proiektuak egiten 23 urte eman ondoren, 2014an sukaldeko tresneriako marka propioa (COOKPLAY) sortu zuen. Enpresa horren bidez egindako lehen bildumek sari ugari jaso dituzte nazioarteko diseinu-lehiaketetan. Bi urte eskasetan, COOKPLAY nazioarteko sukaldeko tresneriaren sektoreko enpresarik berritzaileenetako bat bihurtu da."}, {"text_idx": "#000028", "text": "Diego Coquillat irakaslea da zenbait unibertsitatetan, eta egunkari digitalaren zuzendaria; egunkari horren helburua da sukaldaritzaren sektoreko profesionalei industria horretan gertatzen ari den eraldaketa digitalaren prozesuari buruzko informazioa ematea. 10Restaurantes.es webguneko CEO da, talde handientzako eta gertaera berezietarako jatetxeen webguneen artean liderra Espainian."}, {"text_idx": "#000029", "text": "Jatetxeak eta jatetxeen kudeaketak dakarren guztia dira bere pasioa. Horri gehitu behar zaio profesionalki jakin-min handiena sortzen dion elementua, teknologia. Jatetxeen industrian gaur egun gertatzen ari den eraldaketa digitalaren prozesuaren ikertzailetzat jotzen dute. Bere azkeneko liburua da \u201cUna Nueva Era en los Restaurantes\u201d (Aro berria jatetxeetan)."}, {"text_idx": "#000030", "text": "Jose Pin\u0303erok 25 urte daramatza bere lantegiarekin; hasieran, horma-margoz apaintzen zituen espazioak. Negozioa aldatuz joan zen, \u201cEl Taller de Pin\u0303ero\u201d bihurtu zen arte; enpresa hori liderra da lokal tematikoak dekoratzen eta ideiak fabrikatzen. 2014. urteaz geroztik, nazioarteko chef onenekin batera, sektorera iraultza ekarri duten baxera esperimentalak sortzen ditu."}, {"text_idx": "#000033", "text": "Lagranja Design estudioan lan egiten du, barne-diseinu eta arkitektura saileko arduradun. 2012. urteaz geroztik, estudio horrek Txinan, Turkian eta Singapurren egin dituen proiektuak zuzendu ditu."}, {"text_idx": "#000035", "text": "20 urte besterik ez zituela ekin zion bere ibilbideari; 200 laguneko lantaldea kudeatu zuen, proiektu eder bat egiteko: Cosmonauta. Espainiako lehendabiziko Crowdjunding proiektua izan zen, eta arrakasta itzela eta diru-bilketa handia lortu zuen."}, {"text_idx": "#000036", "text": "Gaur egun, bere bigarren enpresa zuzentzen du Los Angeles eta Espainia artean, Future Lighthouse; Errealitate Birtualean oinarritutako azterketak egiten dituzte, etorkizunaren narratiba asmatzen dute, garaikidea den horrekiko mugan dauden mundu berriak azaleratzen dituzte."}, {"text_idx": "#000039", "text": "Bere jatetxean sartzen diren bezeroek lehendabiziko unetik esperientzia \u201cdibertigarria eta atsegingarria\u201d bizitzea du helburu; adjektibo horiek dira Alinea jatetxeko lantaldeak helburutzat jartzen dituenak, beren bezeroen esperientziari dagokionez. Horretarako, esperientzia horrekin lotutako jatetxearen edozein alderdi jartzen dute zalantzan."}, {"text_idx": "#000040", "text": "Webgunean diotenez, Alinea ez da jatetxe bat; ez, behintzat, ohiko zentzuan. Jatetxe bat zer izatera irits daitekeen elkar birpentsatzera animatzen dute, bai eta beren bezeroak ere."}, {"text_idx": "#000041", "text": "Komunikatzaile bikaina izanik ere, apaltasuna eta jardunbide ona ditu ezaugarri."}, {"text_idx": "#000042", "text": "Berak dienez, \u201cprotokolo klasikoak eredu zaharkituak betetzera behartzen gaitu, eta hori askotan gogaikarria da mahai-lagunentzat\u201d."}, {"text_idx": "#000043", "text": "Jangela antzerki-lan batekin alderatzen du... eta jangelako zuzendaria baino areago, esperientzia-koreografoa ematen du."}, {"text_idx": "#000044", "text": "Hizlari gehiago egongo dira irailetik aurrera."}, {"text_idx": "#000049", "text": "Hitzaldia: Sukaldea eta jantokia uztarketa, esperientzia diseinatzeko abiapuntu gisa."}, {"text_idx": "#000055", "text": "Diego Gronda, StudioGronda estudioko arkitektoa"}, {"text_idx": "#000066", "text": "Ana Roquero, industria-diseinatzailea Cookplay (Bilbo)"}, {"text_idx": "#000067", "text": "\"Tailerrean sortutako baxera bakoitza, sukaldari handien amets eta poriektuen adierazpena da\""}, {"text_idx": "#000068", "text": "Jangelaren parodia egingo dugu... Valdemar Gunea"}, {"text_idx": "#000078", "text": "Cookiei esker, besteak beste, erabiltzailearen erabakiei eta ohiturei buruzko informazioa gorde eta berreskuratzeko aukera du web gune horrek. Basque Culinary Center gure web-orrian izandako esperientzia pertsonalizatu eta nabigazioa errazteko erabiltzen ditugu."}, {"text_idx": "#000092", "text": "\u00b7 Cookie analitikoak: Erabiltzaile batek web-orri edo zerbitzu bat bisitatzen duen guztietan, kanpoko hornitzaile baten tresna batek (Google Analytics eta antzekoak) cookie analitiko bat sortzen du erabiltzailearen gailuan. Cookie hau bisitan soilik sortzen da eta hurrengo bisitetan bisitaria anonimoki identifikatzeko balio die Basque Culinary Center zerbitzuei. Honako hauek dira helburu nagusiak:"}]